Antonius Chanut
Antonius Chanut Res apud Vicidata repertae: Nativitas: 1592; Aureliacum Obitus: 1662; Tolosa Patria: Francia Antonius Chanut (Francogallice Antoine Chanut, anno 1592 Aureliaci natus et anno 1662 Tolosae mortuus), fuit Iesuita Francogallicus et poeta Latinus. In Societate Iesu ab anno 1609; rector collegii Carcasonensis fuit. De beata Maria Virgine carmina hexametrica paraphrastica et allegorica composuit; etiam panegyricos victorum et laudes victoriarum Francogallorum eius temporis (Perpinianum captum, 1642; Ludovicus Borbonius Dux d'Enghien Victor, seu Victoria Rocroyensis et Theidonis villa liberata, 1644; Vaticinium de Ludovici XIII victoriis..., aliaque) et comoediam iambicam (Salsulae deditae...).